สู่ปีที่18สนง.หลักประกันสุขภาพแห่งชาติรุกพัฒนา กองทุนบัตรทอง
สปสช. ก้าวย่างเข้าสู่ปีที่18ความมั่นคงสุขภาพเพื่อคนไทย รุกพัฒนา กองทุนบัตรทอง ภายใต้ ยุทธศาสตร์การพัฒนาระบบหลักประกันสุขภาพแห่งชาติ ปัจจัยสู่ผลสำเร็จ เดินหน้า ยุทธศาสตร์ฯ ระยะที่4ประชาชนเข้าถึงบริการ การเงินการคลังมั่นคง ดำรงธรรมาภิบาล ต่อเนื่อง เน้นความร่วมมือทุกภาคส่วน19 พ.ย.2562 ทีมสื่อ สปสช. รายงานว่า วันนี้ ที่สำนักงานหลักประกันสุขภาพแห่งชาติ ศูนย์ราชการเฉลิมพระเกียรติฯนพ.ศักดิ์ชัย กาญจนวัฒนา เลขาธิการสำนักงานหลักประกันสุขภาพแห่งชาติ (สปสช.) เป็นประธานพิธีเปิดงาน วันสถาปนาสำนักงานหลักประกันสุขภาพแห่งชาติ ตรงกับวันที่19พฤศจิกายนของทุกปี โดยปีนี้ครบรอบปีที่17และย่างก้าวเข้าสู่ปีที่18ของการก่อตั้ง สปสช. พร้อมวางพวงมาลัยรูป นพ.สงวน นิตยารัมภ์พงศ์ ณ มูลนิธิมิตรภาพบำบัด เลขาธิการสำนักงานหลักประกันสุขภาพแห่งชาติคนแรกและเป็นผู้ผลักดันกองทุนหลักประกันสุขภาพแห่งชาตินพ.ศักดิ์ชัย กล่าวว่า สปสช.เป็นองค์กรของรัฐที่ก่อตั้งขึ้นตาม พ.ร.บ.หลักประกันสุขภาพแห่งชาติ พ.ศ.2545เมื่อวันที่19พ.ย.2545ตามพันธกิจการสร้างหลักประกันสุขภาพถ้วนหน้าเพื่อประชาชนไทยกว่า48ล้านคน ที่ไม่มีสิทธิหลักประกันสุขภาพ1ใน3เป็นเด็กอายุต่ำกว่า20ปี และผู้สูงอายุ ซึ่งการดำเนินงานตลอด17ปีที่ผ่านมา ส่งผลให้คนไทยมีหลักประกันสุขภาพอย่างถ้วนหน้า เข้าถึงการรักษาและบริการสาธารณสุขอย่างครอบคลุมและทั่วถึงผลการดำเนินงานที่ผ่านมา ในส่วนการรับบริการผู้ป่วยนอกเพิ่มขึ้นจาก 111.95 ล้านครั้ง ในปี 2546 เป็น 184.56 ล้านครั้ง ในปี 2561 คิดเป็นอัตราการใช้บริการเพิ่มขึ้นจาก 2.45 เป็น 3.84 ครั้งต่อคนต่อปี ขณะที่การรับบริการผู้ป่วยในเพิ่มขึ้นจาก 4.30 ล้านครั้ง ในปี 2546 เป็น 6.22 ล้านครั้ง ในปี 2561 หรือคิดเป็นอัตราการใช้บริการเพิ่มขึ้นจาก 0.094 เป็น 0.127 ครั้งต่อคนต่อปี ขณะที่ในส่วนการส่งเสริมสุขภาพและป้องกันโรค นอกจากการให้บริการโดยหน่วยบริการแล้ว ที่ผ่านมายังดำเนินการเชิงรุกผ่านกลไก กองทุนหลักประกันสุขภาพระดับท้องถิ่นหรือพื้นที่ (กองทุนสุขภาพตำบล) เพื่อให้องค์กรปกครองส่วนท้องถิ่น (อปท.) และประชาชนมีส่วนร่วมในการดูแลสุขภาพ โดยมี อปท.ร่วมจัดตั้งกองทุนแล้วกว่า7736แห่งทั่วประเทศซึ่งสะท้อนถึงการเข้าถึงบริการของประชาชนที่เป็นผลจากการดำเนินการภายใต้ยุทธศาสตร์การพัฒนาระบบหลักประกันสุขภาพแห่งชาติ จากระยะที่1(ปี2546-2550)มีระบบหลักประกันสุขภาพที่ประชาชนเข้าถึงด้วยความมั่นใจ สู่ระยะที่2 (ปี2551-2554)มีระบบหลักประกันสุขภาพที่ประชาชนเข้าถึงด้วยความมั่นใจ และผู้ให้บริการมีความสุข และระยะที่3 (ปี2555-2559)ทุกคนที่อาศัยอยู่บนผืนแผ่นดินไทย ได้รับความคุ้มครองหลักประกันสุขภาพถ้วนหน้าด้วยความมั่นใจ และขณะนี้อยู่ในระยะที่4 (ปี2560-2564)ประชาชนเข้าถึงบริการ การเงินการคลังมั่นคง ดำรงธรรมาภิบาล นอกจากนี้ยังเกิดจากการมีส่วนร่วมของทุกภาคส่วน ทั้งฝ่ายผู้ให้บริการ ผู้รับบริการ องค์กรวิชาชีพ นักวิชาการ เครือข่ายผู้ป่วย และเครือข่ายภาคประชาชน เป็นต้น ที่เป็นกำลังสำคัญของระบบที่ก่อให้เกิดการพัฒนาสิทธิประโยชน์ต่างๆ การปรับปรุงและเพิ่มประสิทธิภาพการบริหารจัดการ ทำให้ครอบคลุมการดูแลแม้แต่โรคซับซ้อนและค่าใช้จ่ายสูง อาทิ โรคหายาก เป็นต้น ขณะเดียวกันยังเป็นการลดภาระหนี้สินและความยากจนจากค่ารักษาพยาบาล จากข้อมูลการสำรวจภาวะเศรษฐกิจและสังคมของครัวเรือนแห่งชาติ สำนักงานสถิติแห่งชาติ พบว่า ครัวเรือนที่เกิดวิกฤติทางการเงินจากการจ่ายค่ารักษาพยาบาล มีแนวโน้มลดลงต่อเนื่อง จากร้อยละ 7.07 ในปี 2533 เหลือร้อยละ 2.26 ในปี 2560 และครัวเรือนที่กลายเป็นครัวเรือนยากจนภายหลังจากจ่ายค่ารักษาพยาบาล ลดลงจากร้อยละ 2.34 ในปี 2533 เหลือร้อยละ 0.24 ในปี 2560นพ.ศักดิ์ชัย กล่าวว่า การก้าวย่างสู่ปีที่18สปสช. มุ่งมั่นพัฒนาระบบอย่างต่อเนื่องให้เป็นความมั่นคงสุขภาพเพื่อคนไทย นอกจากการเข้าถึงบริการที่มีคุณภาพยิ่งขึ้นแล้ว ยังได้เน้นการสร้างเสริมสุขภาพและป้องกันโรค อาทิ นำร่องบริการยาป้องกันก่อนการสัมผัสเชื้อHIV(ยาPrEP) ตรวจคัดกรองยีนส์HLAเพื่อป้องกันอาการแพ้อย่างรุนแรง คัดกรองภาวะดาวน์ซินโดรมในหญิงตั้งครรภ์อายุน้อยกว่า 35 ปี วัคซีนป้องกันโรคท้องร่วงในเด็กเล็ก (Rota virus vaccine)และค่าชดเชยวัคซีนป้องกันโรคหัด คางทูม และหัดเยอรมันMMRเพื่อแก้ไขปัญหาการระบาดในภาคใต้ เป็นต้น รวมถึงการรุกงานกองทุนสุขภาพตำบลร่วมกับท้องถิ่น เพื่อมุ่งให้ประชาชนมีสุขภาพที่ดีความสำเร็จของกองทุนหลักประกันสุขภาพแห่งชาติ นับเป็นความภาคภูมิใจของทุกภาคส่วนที่เกี่ยวข้องและคนไทยทุกคน เพราะไม่เพียงแต่เป็นหลักประกันมั่นคงด้านสุขภาพให้กับประชาชน แต่เป็นปัจจัยสำคัญทำให้ประเทศมีความมั่นคงจากประชากรที่มีสุขภาพที่ดี เลขาธิการ สปสช. กล่าว
สปสช. ก้าวย่างเข้าสู่ปีที่ 18 ความมั่นคงสุขภาพเพื่อคนไทย รุกพัฒนา กองทุนบัตรทอง ภายใต้ ยุทธศาสตร์การพัฒนาระบบหลักประกันสุขภาพแห่งชาติ ปัจจัยสู่ผลสำเร็จ เดินหน้า ยุทธศาสตร์ฯ ระยะที่ 4
หลักประกันสุขภาพแห่งชาติ,บัตรทอง